CELEX: 22021D1330
Language: sk
Date: 2021-06-29 00:00:00
Title: Rozhodnutie Výboru veľvyslancov AKT – EÚ č. 1/2021 z 29. júna 2021, ktorým sa mení rozhodnutie Výboru veľvyslancov AKT – EÚ č. 3/2016 o Centre pre rozvoj podnikania (CDE) [2021/1330]

12.8.2021   
               
               
                  SK
               
               
                  Úradný vestník Európskej únie
               
               
                  L 290/1
               
            
         ROZHODNUTIE VÝBORU VEĽVYSLANCOV AKT – EÚ č. 1/2021
         z 29. júna 2021,
         ktorým sa mení rozhodnutie Výboru veľvyslancov AKT – EÚ č. 3/2016 o Centre pre rozvoj podnikania (CDE) [2021/1330]
         VÝBOR VEĽVYSLANCOV AKT – EÚ,
         so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000 (1),
         keďže:
         
                     (1)
                  
                  
                     V článku 15 ods. 4 Dohody o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanej v Cotonou 23. júna 2000 (2) (ďalej len „dohoda o partnerstve AKT – EÚ“) sa stanovuje, že Rada ministrov AKT – EÚ môže delegovať právomoci na Výbor veľvyslancov AKT – EÚ.
                  
               
                     (2)
                  
                  
                     Na svojom 39. zasadnutí, ktoré sa konalo 19. a 20. júna 2014 v Nairobi, sa Rada ministrov AKT – EÚ v spoločnom vyhlásení dohodla, že pristúpi k riadnemu uzatvoreniu Centra pre rozvoj podnikania (ďalej len „CDE“). Na tento účel sa Rada ministrov AKT – EÚ rozhodla delegovať na Výboru veľvyslancov AKT – EÚ právomoc pokročiť v tejto záležitosti s cieľom prijať potrebné rozhodnutia.
                  
               
                     (3)
                  
                  
                     Výbor veľvyslancov AKT – EÚ 12. júla 2016 prijal rozhodnutie č. 3/2016 (3), ktorým sa mení príloha III k dohode o partnerstve AKT – EÚ s cieľom zaviesť potrebné zmeny, stanoviť nový právny rámec CDE od 1. januára 2017 a zachovať právnu subjektivitu CDE výhradne na účely jeho likvidácie od uvedeného dátumu.
                  
               
                     (4)
                  
                  
                     Podľa článku 2 ods. 1 rozhodnutia č. 3/2016 má správca konkurznej podstaty zabezpečiť vykonanie pasívnej fázy, počas ktorej CDE existuje výhradne na účely svojej likvidácie, od 1. januára 2017 počas obdobia štyroch rokov alebo kým si CDE nevysporiada všetky svoje záväzky a nespeňaží všetok svoj majetok, podľa toho, čo nastane skôr.
                  
               
                     (5)
                  
                  
                     CDE si nevysporiadalo všetky svoje záväzky a nespeňažilo všetok svoj majetok do 31. decembra 2020. Z tohto dôvodu je potrebné zmeniť rozhodnutie č. 3/2016, aby sa zabezpečilo riadne vykonávanie pasívnej fázy pod vedením správcu konkurznej podstaty a ukončenie tejto fázy. S cieľom zabezpečiť pokračovanie pasívnej fázy by sa zmena rozhodnutia č. 3/2016 mala uplatňovať od 1. januára 2021,
                  
               PRIJAL TOTO ROZHODNUTIE:
         
            Článok 1
            Článok 2 ods. 1 rozhodnutia Výboru veľvyslancov AKT – EÚ č. 3/2016 sa nahrádza takto:
            
               
                  „1.   Európska komisia uzavrie zmluvu so správcom konkurznej podstaty, ktorý má zabezpečiť vykonanie pasívnej fázy od 1. januára 2017, kým si CDE nevysporiada všetky svoje záväzky a nespeňaží všetok svoj majetok.“.
               
            
         
         
            Článok 2
            Článok 1 sa uplatňuje od 1. januára 2021.
         
         
            Článok 3
            Toto rozhodnutie nadobúda účinnosť dňom jeho prijatia.
         
         
            V Bruseli 29. júna 2021
            
               
                  Za Výbor veľvyslancov AKT – EÚ
               
               
                  poverený Radou ministrov AKT-EÚ
               
               
                  predseda
               
               
                  Moses KouniMOSE
            
         
         
            (1)  Ú. v. ES L 317, 15.12.2000, s. 3.
         
            (2)  Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000 (Ú. v. ES L 317, 15.12.2000, s. 3).
         
            (3)  Rozhodnutie č. 3/2016 Výboru veľvyslancov AKT – EÚ z 12 júla 2016, v súvislosti s revíziou prílohy III k dohode o partnerstve AKT – EÚ [2016/1163] (Ú. v. EÚ L 192, 16.7.2016 s 77).